Akken daɣen zik mi ara taweḍ teqcict ɣer zwaǧ, ur tesƐi ara azref akken ad tefren win yebɣa wul-is neɣ win it-sarram, win id-yewten di tewwurt I tiklt tamezwarut d win id lmektub-is, terratt tmara ad teṭṭef imi-is, terra sber d amƐiwen, tameṭṭut ula deg uxxam n urgaz-is ittuḥetem fell-as ad teḍfer tikli n uxxam-is, ilaq fell-as ad ttaɣ awal ama yelha ama dirit, acku tezga tzedɣ-it tugdi seg urgaz-is d at uxxam-is ad d-ṭṭfen fell-as tamuɣli n diri ad d-awi lƐar iwexxam-nsen ɣef waya tameṭṭut d nettat id lsas n uxxam, am wakken qqaren at zik deg wawal-nsen:  tameṭṭut d lsas, argaz d ajgu alemmas, maca ulama neqqar akka, ad naf timetti taqbaylit d tin ur nefki ara azal i tmeṭṭut, aladɣa deg iƐeggalen n twacult , am wakken i d-yenna Hanoteau deg wedlis n Mhammed 21